  Майя Бывальцева Россилэн кункатаз тупатонъёс понна куара сётыны Удмуртиысь ваньмаз быръён участокъёсын 19-тӥ оштолэзьысен 8 часысен 20 часозь луоз. Со сярысь журналистъёслы элькунысь Кун Кенешлэн тӧроезлэн нырысетӥ воштӥсез Владимир Невоструев вераз. Куара сётон понна берпуметӥез нунал 22-тӥ оштолэзь луоз, сое шутэтскон нуналэн ялӥзы. Солэсь куинь нунал азьвыл но быръён участокъёсы лыктыны но куара сётыны луоз. Со сяна, кыдёкысь гуртъёсы ӧрилэн ёзчиосыз поталозы но куара сётон ортчытозы. Радъян ужез ми ас выламы басьтыны кулэ шуыса малпасько Владимир Невоструев, Удмуртиысь Кун Кенешлэн тӧроезлэн нырысетӥ воштӥсезУдмуртилэн тӧроез Александр Бречалов верамъя, котькудӥз куара сётӥсь быдэс кунлэсь азьлань улонзэ бырйыны быгатэ. Мон понна – со историен герӟаськем вакыт. Россия котьку но мерлык пала ӧръяськем кун вал. Мыным, атайлы сямен, бадӟым инты басьтэ семьялэсь дунлыкъёссэс юнматон, анайёслы, нылпиослы котыр ласянь юрттэт сётон Александр Бречалов, Удмуртилэн тӧроезПусъём, али ужась Кункат 1993-тӥ арын кутэмын вал. Тегъёс: Политика Ижкар Удмуртия Россия Кункат куарасётон  